Diari Oficial de la Generalitat Valenciana


Sumari del DOGV 3191, del 25-02-1998 (1998/1328)

Informació pública de l’Alternativa Tècnica d’Ordenació Detallada del Sector del Botx Crevillente Industrial i de la programació de la unitat d’actuació integrada.
-------------------------------------------------------------------------------------------------------------------------------------------------------------------

### Dades del document

Número de DOGV
:   3191

Data del DOGV
:   25-02-1998

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   1998/1328


Organisme emissor
:   Agrupacio d'Interés Urbanistic Crevillente Industrial

Tipus de document
:   Anunci

Informació pública de l'Alternativa Tècnica d'Ordenació Detallada del Sector del Botx Crevillente Industrial i de la programació de la unitat d'actuació integrada. [1998/C1328]
  
L'agrupació d'interés urbanístic Crevillente Industrial, en data 12 de febrer de 1998 (RE núm. 1401), ha presentat davant l'Ajuntament de Crevillente l'Alternativa Tècnica d'Ordenació Detallada del Sector del Botx Crevillente Industrial de Sòl Urbanitzable, i de la programació de la unitat d'actuació integrada única prevista per a desenvolupar-la.
  
La previsió del sector es conté en l'homologació parcial modificativa del Pla General Municipal d'Ordenació de Crevillente, que es va aprovar definitivament per resolució d'11 de novembre de 1997, del conseller d'Obres Públiques, Urbanismes i Transports de la Generalitat Valenciana (DOGV de 7 de gener de 1998).
  
Integren l'alternativa tècnica els documents següents:
  
1. Pla parcial.
  
2. Projecte de reparcel·lació forçosa.
  
3. Programa per al desenvolupament de l'actuació integrada, que inclou un projecte d'urbanització.
  
La documentació es tramita per mitjà procediment simplificat previst en l'article 48 de la Llei 6/1994, de 15 de novembre, Reguladora de l'Activitat Urbanística (LRAU). L'agrupació ha sol·licitat expressament la derivació al favor seu del règim d'adjudicació preferent en els termes de l'article 50 de la Llei Reguladora de l'Activitat Urbanística.
  
La documentació integrant de l'alternativa tècnica es troba depositada a la Notaria del senyor José Perfecto Verdú Beltrán, situada al passeig de Sant Joan, 17, entresòl, 03268 Crevillent. De la mateixa manera, i a la mateixa Notaria, es troben exposats al públic la documentació constitutiva, els acords socials i els Estatuts de l'Agrupació d'Interés Urbanístic Crevillente Industrial AIU, a la qual es podran incorporar en les mateixes condicions i drets anàlegs als propietaris fundadors els tercers propietaris afectats per la iniciativa que acrediten el seu dret en la forma prevista en els estatuts de l'agrupació.
  
Aquest anunci serà objecte de publicació en un diari d'informació general de la Comunitat Valenciana i en el Diari Oficial de la Generalitat Valenciana.
  
Dins del termini de 20 dies comptats des de la publicació de l'últim anunci qualsevol persona podrà comparéixer en la Notaria mencionada per a obtenir una còpia de l'acta protocol·litzada o sol·licitar-ne l'exhibició. També podran consultar-se a l'Ajuntament de Crevillente les actuacions derivades de la documentació que s'hi troba depositada.
  
En el mateix termini de 20 dies podran presentar-se davant l'Ajuntament ?al Registre General o per qualsevol dels mitjans de l'article 38 de la Llei 30/1992, de Règim Jurídic de les Administracions Públiques i del Procediment Administratiu Comú- per incorporar-lo a les actuacions, al·legacions, suggeriments i alternatives tècniques en competència de l'exposada al públic.
  
Podran també presentar-se proposicions juridicoeconòmiques per a executar qualsevol de les alternatives en els terminis, en el règim i amb les condicions a què al·ludeixen els articles 46 i 48 de la Llei Reguladora de l'Activitat Urbanística.
  
El representant de l'agrupació: Francisco pastor Pomares.
  
Gesfesa Valencia, SL